# သမ္မာကျမ်းစာ အခြေခံအုတ်မြစ်များ – မော်ဂျူးလ် ငါး

# အသင်းတော်

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည် သောအရာသည် အဘယ်နည်း။
2. သခင်ယေရှုသည် ဓမ္မဟောင်းအသင်းတော်ကို မှီခိုအားထားလျက်၊ ဆက်လက်တည်နေစေခြင်းဖြင့် သူ၏အသင်းတော်ကို မည်ကဲ့သို့တည်ဆောက်ခဲ့သနည်း။
3. သမ္မာကျမ်းစာတွင်အသုံးပြုထားသည့်အတိုင်း “သန့်ရှင်းသော” ဟူသောစကားလုံးကို အဓိပ္ပါယ် ဖွင့်ဆိုဆွေးနွေးပါ။
4. မမြင်နိုင်သောကက်သလစ်အသင်းတော်နှင့် မြင်နိုင်သော ကက်သလစ်အသင်းတော် မည်သို့ ကွာခြားသည်ကို ဆွေးနွေးပါ။
5. မြင်နိုင်သောအသင်းတော်သည် မည်သည့်နည်းများဖြင့် သန့်ရှင်းသူများ၏ဆက်ဆံခြင်းဖြစ်သနည်း။
6. မမြင်နိုင်သောအသင်းတော်ရှိ ယုံကြည်သူများ၏ ခရစ်တော်နှင့် အခြားယုံကြည်သူများနှင့် ဆက်ဆံပုံ ကို ဆွေးနွေးပါ။
7. အသင်းတော်အသိုင်းအဝိုင်းတွင် ဘုရားသခင်၏ကျေးဇူးတော်ကို သင်မည်သည့်နည်းများဖြင့် တွေ့ကြုံခံစားခဲ့ရသနည်း။
8. အသင်းတော်သည် ဤလောကနှင့် သီးခြားဖြစ်ရန် (သန့်ရှင်းသော)လိုအပ်ကြောင်း သင်မည်သို့ မြင်သနည်း။
9. မမြင်နိုင်သောအသင်းတော်တွင် မည်သူပါဝင်သည်ကို ဘုရားသခင်သာလျှင် အလုံးစုံသိပါက၊ မယုံကြည်သေးသူများကို ကျွန်ုပ်တို့ မည်သို့ဆက်ဆံသင့်သနည်း။
10. အသင်းတော်စည်းကမ်းထားရှိခြင်းသည် လူထု၌ မည်သည့်အကျိုးကျေးဇူးများ ရနိုင်သနည်း။
11. အသင်းတော်နှင့် အသင်းသားထုများအား သမ္မာကျမ်းစာသည် “သန့်ရှင်းသော” ဟုခေါ်ကြောင်းသိ ခြင်းက ၎င်းသည်အသင်းတော်နှင့် အသင်းသားထုများနှင့်ပတ်သက်သော သင့်သဘောထားအပေါ် မည်သို့ သက်ရောက်သနည်း။
12. မည်သည့်အရာသည် သင့်အားပိုသန့်ရှင်းလိုသောဆန္ဒဖြစ်စေသနည်း။
13. ဟေဗြဲ ၁၀:၂၉ ကို သင်မည်သို့နားလည်သနည်း။ ၎င်းသည်သင့်အတွက် ပုဂ္ဂိုလ်ရေးအရ မည်သည်ကို ဆိုလိုသနည်း။

**အသင်းတော်ဆိုင်ရာ ပြန်လည်သုံးသပ်ခြင်း– ခွင့်ပြုခြင်း\_** အသင်းတော်ကို ဘုရားသခင်ခွင့်ပြုထားသည်ဟု ပြောသောအခါ၊ ၎င်းကို ရည်ရွယ်ချက်တစ်ခုအတွက် ဖန်တီးခဲ့ခြင်းဖြစ်ပြီး၊ အခွင့်အာဏာဖြင့် အပ်နှင်းသည် ဟု ဆိုလိုသည်။ ဤကမ္ဘာ၌ ကိုယ်တော်၏အမှုတော်တာဝန်ကို ထမ်းဆောင်ရန် ခန့်အပ်ထားသော အဖွဲ့အ စည်းဖြစ်သည်။ ထို့ကြောင့်၊ ဓမ္မဟောင်းအသင်းတော်နှင့် ဓမ္မသစ်အသင်းတော်နှစ်ခုစလုံးသည် ဘုရားသခင် ရှေ့တော်၌ တူညီသောတာဝန်များရှိသည်။

ကိစ္စရပ်လေ့လာမှု- သင်းအုပ်ဆရာ Bob သည် အသင်းသားများအား အားပေးခြင်းနှင့် အကြံဉာဏ်ပေးသော သင်းအုပ်ဆရာတစ်ဦးအနေဖြင့် သူ၏အချိန်အားလုံးကို ကုန်ဆုံးစေသည်။ တရားဟောခြင်းနှင့် သွန်သင်ခြင်း သို့မဟုတ် ကိုယ်တိုင်သွားရောက်လည်ပတ်ခြင်း၌ဖြစ်စေ သူ၏ပန်းတိုင်သည် သူ၏အသင်းတော်သို့တက် ရောက်သော ယုံကြည်သူများကို ပြုစုစောင့်ရှောက်ရန်ဖြစ်သည်။ သူသည် သူ၏ယုံကြည်ခြင်းကို မယုံကြည် သူများနှင့် မည်သည့်အခါမှ မမျှဝေပါ။ သူ၏အသင်းသားများအားလည်း သူတို့၏ယုံကြည်ခြင်းကို မည်သို့မျှ ဝေရမည်ကို သင်ကြားမပေးပါ။ သူ၏အသင်းတော်တွင် ပတ်ဝန်းကျင်အသိုင်းအဝိုင်းကို ဆက်သွယ်သည့် ဝန်ဆောင်မှု သို့မဟုတ် ကရုဏာသာသနာလုပ်ငန်းများ မရှိပါ။ သူတို့သည် သာသနာနယ်မြေသို့ သာသနာပြု များ မစေလွှတ်ပါ။

မေးခွန်းများ ပြန်လည်ဆင်ခြင်သုံးသပ်ခြင်း

1. Bob ၏ သင်းအုပ်ဆိုင်ရာဓမ္မအမှုတော်တွင် မည်သည့်အရာသည် အဖိုးတန်သည်ဟု သင်မြင်သ နည်း။
2. Bob သည် သူ၏ ခရစ်ယာန်ဓမ္မအမှုတွင် မည်သည့်အရာကို သတိမမူမိသနည်း။
3. ဧဖက် ၄:၁၁-၁၃ သည် Bob အား သူ၏အသင်းသားများတွင် ပိုမိုထိရောက်စွာအမှုဆောင်ရန် မည်သို့ ကူညီပေးနိုင်မည်နည်း။

လုပ်ဆောင်ရန် လုပ်ငန်းများ

* ဟေဗြဲကျမ်းရေးသူပြောသည့်အတိုင်း၊ ခရစ်ယာန်များသည် အတူတကွတွေ့ဆုံခြင်းကို လျစ်လျူမရှု သင့်ပါ (ဟေဗြဲ ၁၀း၂၅ ကိုကြည့်ပါ)။ သင်သည် အသင်းတော်ဝတ်ပြုကိုးကွယ်ခြင်းကို ပုံမှန်တက် ရောက်ကြောင်း သေချာ စေပါ။
* လွန်ခဲ့သည့်လတွင် သင်ပါဝင်ခဲ့သည့် ဝတ်ပြုကိုးကွယ်ခြင်းများကို ပြန်လည်သုံးသပ်ပါ။ သင်၏ဝတ် ပြုကိုးကွယ်ခြင်းသည် ဘုရားသခင်ကို ပို၍ဘုန်းထင်ရှားစေမည့် လိုအပ်သောနည်းလမ်းများကို ရှာဖွေပါ။ သင်၏ဝတ်ပြုကိုးကွယ်ခြင်းအား တိုးတက်စေမည့် ထိပ်တန်းအရာ ၃ ခုကို ရေးပါ။
* လာမည့်အပတ်တွင်၊ ဘုရားသခင့်နိုင်ငံတော်ကျယ်ပြန့်ရန် ရည်ရွယ်ထားသော လုပ်ဆောင်ချက် တစ်ခုတွင် ရည်ရွယ်ချက်ရှိစွာ ပါဝင်ပါ။ ၎င်းတွင် မယုံကြည်သူအား သင်၏ယုံကြည်ခြင်းကို မျှဝေခြင်း၊ ဧဝံဂေလိတရားပွဲတစ်ခုတွင် ပါဝင်ခြင်း၊ ဝတ်ပြုကိုးကွယ်ခြင်းကို ဦးဆောင်ခြင်း သို့မဟုတ် အခြားအမှုတော်လုပ်ငန်းများစွာ ဖြစ်နိုင်သည်။
* ယောဟန် ၁၅:၁-၁၇ ကို ဖတ်ရှုပြီး ဆင်ခြင်ပါ။ ဘုရားသခင်ကိုနာခံပြီး အချင်းချင်းချစ်ခြင်းအားဖြင့် ဘုရားသခင်ကို ပိုချစ်နိုင်မည့်နည်းလမ်းများကို တွေးကြည့်ပါ။